Εφαρμογή ενός υποδείγματος έλξης για τον προσδιορισμό ημιαυτόνομων τοπικών αγορών εργασίας
Creators: name: Σαρτζετάκης, Ζαχαρίας Νικολάου
Publisher: name: Aristotle University of Thessaloniki
Year: 2013
Subjects: τοπικές αγορές εργασίας
χωρική οριοθέτηση σε κοινωνικοοικονομικό επίπεδο
υπόδειγμα έλξεων
local labour markets
spatial socioeconomic demarcation
gravity model

description: Οι πρόσφατες οικονομικές εξελίξεις και ιδιαίτερα οι συνέπειες της συστημικής κρίσης του διεθνούς καπιταλιστικού οικοδομήματος έχουν μετατοπίσει το επιστημονικό ενδιαφέρον σε θέματα που άπτονται των οικονομικών της εργασίας. Η αναγκαιότητα της ενασχόλησης με τις χωρικές διαστάσεις μιας σειράς φαινομένων τα οποία έχουν καθοριστική επίδραση στην οικονομική λειτουργία τοποθετεί στο επίκεντρο του οικονομικού ενδιαφέροντος την έννοια των τοπικών αγορών εργασίας. O σκοπός της παρούσας εργασίας είναι η διερεύνηση των χωρικών ορίων εντός της περιφέρειας Κεντρικής Μακεδονίας όπως αυτά προσδιορίζονται μέσω της γεωγραφικής έκτασης των τοπικών αγορών εργασίας των εμπεριεχομένων αστικών κέντρων. Η παρούσα εργασία συμβάλλει στην υπάρχουσα βιβλιογραφία με την εισαγωγή ενός εξειδικευμένου αλγορίθμου μέσω του οποίου συστηματοποιείται η αποτύπωση των ορίων των τοπικών αγορών εργασίας που εδράζονται σε μία συγκεκριμένη γεωγραφική περιοχή. Μέσα από την εφαρμογή του συγκεκριμένου εξειδικευμένου αλγορίθμου καταδεικνύεται η μη ταύτιση των υπαρκτών διοικητικών ορίων και εκείνων που προκύπτουν από την προτεινόμενη χωρική κατάτμηση που προκαλείται από αμιγώς κοινωνικοοικονομικούς παράγοντες. Πιο συγκεκριμένα, ο ενιαίος γεωγραφικός χώρος που συνδιαμορφώνουν ο νομός Πέλλας με το νομό Ημαθίας διαιρείται σε δύο υποσύνολα μέσω μιας κάθετης, κι όχι οριζόντιας όπως συμβαίνει σε διοικητικό επίπεδο, τομής. Σε κοινωνικοοικονομικούς όρους, λοιπόν, τα αστικά κέντρα της Αλεξάνδρειας και των Γιαννιτσών συνενώνονται σε μία τοπική αγορά εργασίας, ενώ η Αριδαία, η Έδεσσα, η Βέροια και η Νάουσα αποτελούν μέλη της τοπικής αγοράς εργασίας που βρίσκεται δυτικότερα. Τα διοικητικά όρια των νομών Πιερίας, Χαλκιδικής και Σερρών ταυτίζονται με εκείνα των τοπικών αγορών εργασίας τους, ενώ τα αστικά κέντρα της Θεσσαλονίκης και του Κιλκίς συμπτύσσονται στην πληθυσμιακά ογκωδέστερη και γεωγραφικά εκτενέστερη τοπική αγορά εργασίας.
description: Recent economic developments and the results of the systemic crisis of capitalism has transposed the scientific interest into issues related to labour economics. The necessity of occupying with the spatial aspects of a number of phenomena which has a determined effect on the economic function place the term of local labour markets in the centre of economic interest. The purpose of the present work is the spatial demarcation, based on quantified socioeconomic and geographical information, of the local labour markets that belong to the administrative Periphery of Central Macedonia. The present work contributes to the relevant literature by presenting a specific algorithm that support the special demarcation of local labour markets that belong to a concrete geographical area. Through this application is shown the existence of significant discontinuities regarding the administrative and the socioeconomic spatial segregation. Specifically, the administrative demarcation of the geographical area that is constituded by the cities Alexandreia, Aridaia, Veroia, Naousa, Edessa and Giannitsa is not consistent with the local socioeconomic spatial segregation. Furthermore, the administrative areas of Thessaloniki and Kilkis form the biggest and spatially more extended local labour market. In the rest areas of the specific geographical area the administrative spatial demarcation is consistent with the socioeconomic one.